Cerula freti iubilant, Nam cum Paulo participant Munus quod humus obtulit, Sed theum flatum addidit. Iam mare glebam retinet, Anima cœlum possidet In altis Clemens residet Vbi Rex Regum præsidet. Et vt martyr diuiditur, (...) Ita  mare scinditur: Silet, nec flare præualet Dum laos festum celebret. Mausoleo marmoreo Præparato a Domino, Puer sopore annuo Dormiuit sine tædio. Hic martyr in exilio Vsus agni consilio, (...) Aquas traxit in fluuio De sicco terræ gremio. Christi Legis peritia Refulsit in Ecclesia, Quam tradente Apostolo Donauit Dionysio. Spreuit decreta Principum, Ob hoc passus exilium, Sed per maris supplicium Consequutus est brauium. Cluniace tripudia Nam Clementis clementia Adest tibi propitia Pro capitis præsentia. Oculus Deus agios Pius pie exaudi nos, Et per Clementis merita Vita detur politica. Vbi lætantur Angeli Pro triumpho martyrij; Cœlestis gaudet Curia Pro martyris victoria. Nunc ergo nobis miseris Merita prosint Martyris, Vt de mundi naufragio In cœli ducat solio. O Clemens clementissime, Fac vt possimus viuere Tecum in illa requie Vbi regnat Rex gloriæ, Cum patre  sancto Spiritu Qui nos redemit obitu, Amen.